Swanger vrou deur buffel gedood - Maroela Media
Kol. Ronel Otto, woordvoerder van die polisie, het gesê die voorval het in die Shikonyolo-gebied in die noorde van die Krugerwildtuin plaasgevind.
"Volgens inligting was Emelani Magayisa (31) en haar man deel van 'n groep mense wat die land onwettig binnegekom het. Haar man het aan die polisie gesê 'n buffel het haar doodgemaak. Sy het 'n gapende wond aan haar maag gehad," het sy gesê.
Dit is nie duidelik hoe ver die vrou swanger was nie. Die ander mense wat deel van die groep was het glo gevlug. Hulle is nog nie opgespoor nie.
Volgens Otto werk die polisie saam met die departement binnelandse sake om te bepaal of Magayisa se man die nodige dokumente het om in Suid-Afrika te wees. Hy is egter nie in hegtenis geneem nie. "'n Geregtelike doodsondersoek is geopen," het Otto gesê.
abram · 4 jare gelede
Dis baie lelik om so te sê daai was iemand se ma en iemand se kind
abram party mense nie respek vir ander nie moet altyd sleg se
Lyk my die buffels het besluit dat as die polisie nie die onwettiges kan uithou nie dan moet die natuur maar sy kant bring.
Mooi foto van 'n buffel.
Ja Paul. Daai buffel is regtig pragtig. Dis swart regerings se skuld dat hulle mense so vlug en dan hierdie gevare moet trotseer. Behandel eers die oorsaak dan die simptoom